Legal Document

Category: 108

Text:
11. ΝΟΜΟΣ υπ’ αριθ. 760 της 11/16 Αυγ. 1948 Περί τροποποιήσεως και συμπληρώσεως του Νόμ. 1274/1918 «περί τροποποιήσεως του Νόμ. 527/1914 «περί Εμπορίας των Χημικών Λιπασμάτων». Άρθρ.1.-1.Από της ισχύος του παρόντος Νόμου η εγχώριος Βιομηχανία Χημικών Λιπασμάτων και το ελεύθερον εμπόριον αυτών δεν δικαιούνται, ανεξαρτήτως των παρ’ αυτοίς υπαρχόντων αποθεμάτων χημικών λιπασμάτων, να διαθέτουν τα παρ’ αυτών εισαγόμενα εκ του εξωτερικού απλά ή μικτά και σύνθετα λιπάσματα, ή τα τοιαύτα παρασκευαζόμενα εν τη χώρα, εις τιμάς ανωτέρας της κατά τα κατωτέρω καθοριζομένης τιμής κατά τόννον και λιπαντικήν μονάδα δι’ έκαστον είδος λιπασμάτων. 2.Αι κατά το προηγούμενον εδάφιον τιμαί, εις ας υποχρεούνται, ή τε εγχώριος, βιομηχανία και οι έμποροι λιπασμάτων να πωλούν τα χημικά λιπάσματα, καθορίζονται εκάστοτε δι’ αποφάσεων του Υπουργού της Γεωργίας, εκδιδομένων μετά γνώμην της κατά το άρθρ. 2 του παρόντος Νόμου Τεχνικής Γνωμοδοτικής Επιτροπής Λιπασμάτων. 3.Αι ως άνω καθοριζόμεναι τιμαί ισχύουν επί τρίμηνον εκάστοτε από της κοινοποιήσεως της περί καθορισμού των τιμών αποφάσεως του Υπουργού της Γεωργίας, παρατείνεται δε αυτοδικαίως η ισχύς της αποφάσεως ταύτης και πέραν του τριμήνου, εφ’ όσον οι ενδιαφερόμενοι, βιομήχανοι ή έμποροι λιπασμάτων, δεν ζητήσουν αναθεώρησιν της δι’ αιτήσεώς των υποβαλλομένης εις το Υπουργείον Γεωργίας εγκαίρως και προς της λήξεως του τριμήνου. Εις την περίπτωσιν ταύτην της υποβολής αιτήσεως αναθεωρήσεως των τιμών λιπασμάτων, δύναται δι’ αποφάσεως του Υπουργού της Γεωργίας, μετά γνώμην της Τεχνικής Γνωμοδοτικής Επιτροπής Λιπασμάτων, να ορισθή νέα τιμή εφ’ όσον συντρέχουσιν λόγοι αναθεωρήσεως, ένεκα υπερτιμήσεως των πρώτων υλών λιπασμάτων και των εν γένει εξόδων μεταφοράς και βιομηχανοποιήσεως. Η περί αναθεωρήσεως άνω απόφασις του Υπουργού της Γεωργίας ισχύει επίσης επί τριμήνου από της κοινοποιήσεώς της κατά τα ανωτέρω. Εν περιπτώσει καθυστερήσεως της εκδόσεως της αποφάσεως του Υπουργού της Γεωργίας περί καθορισμού των τιμών πωλήσεως των χημικών λιπασμάτων, κατόπιν αιτήσεως αναθεωρήσεως αυτών των ως άνω βιομηχάνων ή εμπόρων λιπασμάτων, ουχί εξ υπαιτιότητος αυτών πέραν του δεκαπενθημέρου, ο Υπουργός της Γεωργίας δύναται να εκδώση απόφασιν προσωρινού καθορισμού τιμών πωλήσεως των λιπασμάτων, ισχυουσών μέχρις εκδόσεως της οριστικής του αποφάσεως. Σελ. 362 Ο Υπουργός της Γεωργίας μετά γνώμην της Τεχνικής Γνωμοδοτικής Επιτροπής Λιπασμάτων, δύναται δι’ αποφάσεώς του και προ της παρελεύσεως του τριμήνου ν’ αναθεωρήση την περί καθορισμού της τιμής των λιπασμάτων απόφασίν του, ή οποτεδήποτε μετά την αυτοδικαίαν παράτασιν αυτής κατά τα ανωτέρω, εφ’ όσον ήθελε διαπιστωθή ότι συντρέχουν προς τούτο λόγοι αναθεωρήσεως. Άρθρ.9.-Αι προβλεπόμεναι υπό του πρώτου εδαφίου του άρθρ. 2 του Νόμ. 1274/1918 χρηματικαί ποιναί των 5.000 δραχμών ή των 10.000 εν υποτροπή, καθορίζονται εις εν εκατομμύριον δραχμών, ή δύο εκατομμύρια εις την περίπτωσιν της υποτροπής. Αι χρηματικαί αύται ποιναί αποτελούσιν έσοδον του Κεντρικού Ταμείου Γεωργίας, Κτηνοτροφίας και Δασών και αποδίδονται αυτώ δια γραμματίου τρεχουμένων λογ/σμών υπέρ τρίτων και ειδικώς υπέρ του Κεντρικού Ταμείου Γεωργίας, Κτηνοτροφίας και Δασών. Άρθρ.10.-Επιτρέπεται εις τον Υπουργόν της Γεωργίας, όπως οίκοθεν ή τη αιτήσει των ενδιαφερομένων συνιστά δι’ αποφάσεώς του Επιτροπάς εξ υπαλλήλων του Υπουργείου Γεωργίας, ή ετέρων Δημοσίων υπαλλήλων, συμπληρουμένας ή μη και υπό ειδικών μη δημοσίων υπαλλήλων, προς έλεγχον του κόστους ή της διαχειρίσεως των δια λογ/σμόν του Δημοσίου ή ετέρων Νομικών Προσώπων εισαγομένων εκ του εξωτερικού χημικών λιπασμάτων, ή πρώτων υλών δια λιπάσματα, ή ετέρων γεωργικών ειδών. Αι δαπάναι της λειτουργίας των επιτροπών τούτων βαρύνουσι τους περί ων διενεργείται ο έλεγχος. Εγκρίνονται αι μέχρι τούδε εκδοθείσαι αποφάσεις του Υπουργού της Γεωργίας, αι διατάσσουσαι διεξαγωγήν ελέγχου συμφώνως προς τα ανωτέρω οριζόμενα. Άρθρ.11.-Κυρούνται αι γενόμεναι κατασχέσεις των παρανόμως κυκλοφορούντων, ως και των πωλουμένων χημικών λιπασμάτων προελεύσεως ΟΥΝΡΑ ή Δημοσίου. Η διάθεσις των κατασχεθέντων τούτων λιπασμάτων διέπεται υπό του άρθρ. 8 του παρόντος Νόμου. 16.Δ.ε.11 Λιπάσματα Άρθρ.2.-1.Κυρούται η υπ’ αριθ. 155007/15.11.46 απόφασις του Υπουργού της Γεωργίας περί συστάσεως Τεχνικής Γνωμοδοτικής Επιτροπής Λιπασμάτων. 2.Από της ισχύος του παρόντος Νόμου συνιστάται παρά τω Υπουργείω Γεωργίας Τεχνική Γνωμοδοτική Επιτροπή Λιπασμάτων, αποτελουμένη εκ 1)του Γενικού Δ/ντού, Γεωργίας ως Προέδρου, 2)του Διευθυντού Α’ Διευθύνσεως Γεωργίας, 3)του Διευθυντού Β’ Διευθύνσεως Γεωργίας, 4)του Διευθυντού του Γενικού Χημείου του Κράτους, 5)του Διευθυντού του Κεντρικού Εδαφολογικού Εργαστηρίου Αθηνών, 6)του Διευθυντού Βιομηχανίας του Υπουργείου Εθνικής Οικονομίας, 7)του Διευθυντού των Τεχνικών Υπηρεσιών της Αγροτικής Τραπέζης της Ελλάδος, 8)ενός Διευθυντού του Υπουργείου Εφοδιασμού, οριζομένου υπό του Υπουργού Εφοδιασμού και 9)του αρμοδίου Τμηματάρχου του οικείου Τμήματος του Υπουργείου Γεωργίας ως Εισηγητού, ως μελών. Αναπληρωματικά μέλη των υπ’ αριθ. 2 έως 7 και 9 μελών ορίζονται οι νόμιμοι αυτών αναπληρωταί, του δε υπ’ αριθ. 8 μέλους ανώτερος υπάλληλος του Υπουργείου Εφοδιασμού οριζόμενος υπό του Υπουργού Εφοδιασμού. Το Πρόεδρον της Επιτροπής εις τα καθήκοντά του ταύτα, απόντα ή κωλυόμενον, αναπληροί ο Διευθυντής Α’ Διευθύνσεως Γεωργίας  Χρέη Γραμματέως της Επιτροπής εκτελεί εις των υπαλλήλων του διαχειριζομένου τα λιπάσματα Τμήματος του Υπουργείου Γεωργίας οριζόμενος ως και ο αναπληρωτής του υπό του Υπουργού Γεωργίας. 16.Δ.ε.11 Λιπάσματα 3.Η Τεχνική Γνωμοδοτική Επιτροπή Λιπασμάτων γνωμοδοτεί: α)Επί των ποσοτήτων και των τύπων των μικτών χημικών λιπασμάτων, άτινα δύνανται να κατασκευασθώσι και να κυκλοφορώσιν εν τη χώρα. β)Επί των τιμών πωλήσεως όλων των τύπων λιπασμάτων, ως και των απλών τοιούτων και γ)Επί παντός άλλου συναφούς ζητήματος, όπερ ήθελε τεθή εις ταύτην παρά του Υπουργού της Γεωργίας. 4.Η Επιτροπή συνέρχεται μετά πρόσκλησιν του Προέδρου ταύτης, αποφαίνεται δε κατά πλειοψηφίαν των παρόντων μελών αυτής, ευρισκομένη εν απαρτία παρόντων πέντε μελών αυτής. Των συνεδριάσεων τηρούνται πρακτικά. Δύνανται να προσκαλώνται εκάστοτε παρά του Προέδρου της Επιτροπής και ν’ ακούωνται άνευ δικαιώματος ψήφου συμβουλευτικώς και ανά εις αντιπρόσωπος: α)της Α.Ε.Ε.Χ.Π. και Λιπασμάτων, β)του Πανελληνίου Συνδέσμου Εισαγωγέων και Εμπόρων Χημ. Λιπασμάτων, και γ)της Πανελληνίου Ομοσπονδίας Γεωργικών Συνεταιρισμών, υποδεικνυόμενος έκαστος παρά της οικείας Διοικήσεως, ή και άλλοι ενδιαφερόμενοι ή ειδικοί περί τα λιπάσματα. 5.Εις τα μέλη και τον Γραμματέα της Τεχνικής Γνωμοδοτικής Επιτροπής Λιπασμάτων χορηγείται αποζημίωσις ως αύτη εκάστοτε καθορίζεται δι’ αποφάσεως του Υπουργού της Γεωργίας εις βάρος του Κεντρικού Ταμείου Γεωργίας Κτηνοτροφίας και Δασών. 6.(Προσωρινής ισχύος). Άρθρ.3.-1.Πρώται ύλαι δια την παρασκευήν και συσκευασίαν των χημικών λιπασμάτων θεωρούνται οι φωσφορίται, η θειϊκή αμμωνία, η υγρά αμμωνία, το νιτρικόν νάτριον, η νιτρική αμμωνία, ή νιτρική άσβεστος, το θειϊκό κάλιον, το χλωριούχον κάλιον, οι πυρίται (σιδηροπυρίτης, χαλκοπυρίτης), τα οστά, τα κέρατα, οι όνυχες ζώων, τα αποξελατωμένα οστεάλευρα και οι κενοί σάκκοι, οι πληρούμενοι δια χημικών λιπασμάτων «καθώς και το θειονιτρικόν αμμώνιον ή θειονιτρική αμμωνία ή νιτροθειϊκή αμμωνία». Η εντός « » φράσις προσετέθη δια του άρθρ. 2 Νόμ. 3137/1955. 2.Οι βάσει της κειμένης νομοθεσίας εισάγοντες πρώτας ύλας, περί ων το ανωτέρω εδάφιον υποχρεούνται όπως εντός δεκαπενθημέρου από της παραλαβής των, υποβάλουν υπεύθυνον δήλωσιν εις το Υπουργείον Γεωργίας περί του είδους και της εισαχθείσης ποσότητος πρώτων υλών και του τόπου προελεύσεως. Άρθρ.4.-1.Δια Β.Δ/των εκδιδομένων προτάσει του Υπουργού της Γεωργίας, μετά γνώμην της κατά το άρθρ. 2 του παρόντος Νόμου Τεχνικής Γνωμοδοτικής Επιτροπής Λιπασμάτων καθορίζονται οι σύνθετοι και μικτοί τύποι χημικών λιπασμάτων, οίτινες δύνανται να κυκλοφορώσιν εν τη χώρα κατά προτίμησιν πυκνοί, χωρίς να δύνανται ούτοι οπωσδήποτε να υπερβώσι τους δέκα πέντε, ομοίως το είδος των αδρανών εις αυτούς ουσιών και η ποιότης των λιπασμάτων τούτων. 2.Απαγορεύεται η εν τη χώρα κυκλοφορία τύπων συνθέτων και μικτών λιπασμάτων, μη προβλεπομένων υπό των εις εκτέλεσιν της προηγουμένης παραγράφου εκδιδομένων Β.Δ/των. 3.Δι’ ομοίων Β.Δ/των δύνανται εκάστοτε ν’ αντικατασταθή τύπος τις λιπάσματος δι’ άλλου, ούτινος η χρήσις ήθελε κριθή επωφελεστέρα ή να καταργηθή, εφ’ όσον ήθελε κριθή ασύμφορος μετά γνωμάτευσιν της Τεχνικής Γνωμοδοτικής Επιτροπής Λιπασμάτων. Άρθρ.5.-1.Δια τον καθορισμόν των τιμών των χημικών λιπασμάτων, βάσει του παρόντος Νόμου, λαμβάνονται υπ’ όψιν, προκειμένου περί χημικών λιπασμάτων απλών, μικτών ή συνθέτων εισαγομένων εκ του εξωτερικού και πωλουμένων αυτουσιών εν τη χώρα. α)Η τιμή εκάστου είδους λιπασμάτων ή πρώτων υλών, ως αύται προσδιορίζονται υπό του άρθρ. 3 του παρόντος Νόμου, εν τη διεθνεί αγορά ή η τιμή κτήσεώς των, προστιθεμένων των σχετικών δικαιολογημένων δαπανών μέχρι του εργοστασίου ή της Κεντρικής Αποθήκης του εισαγωγέως εμπόρου, και β)Το κανονικόν κέρδος της βιομηχανίας ή του εισαγωγέως εμπόρου. Προκειμένου περί χημικών λιπασμάτων παρασκευαζομένων υπό της εγχωρίου βιομηχανίας, δια τον καθορισμόν της τιμής των λαμβάνεται υπ’ όψιν: α)Η τιμή των πρώτων υλών εν τη διεθνεί αγορά η εν τω εσωτερικώ, εφ’ όσον η προμήθειά των γίνεται εν αυτώ, ή η τοιαύτη της κτήσεώς των, προστιθεμένων των σχετικών δικαιολογητικών δαπανών των μέχρι του εργοστασίου. β)Τα έξοδα βιομηχανοποιήσεως, και γ)Το κανονικόν βιομηχανικόν κέρδος. 2.Η εγχώριος βιομηχανία και οι εισαγωγείς πρώτων υλών, ως αύται καθορίζονται υπό του παρόντος Νόμου, ή λιπασμάτων υποχρεούνται τη προσκλήσει της Τεχνικής Γνωμοδοτικής Επιτροπής Λιπασμάτων, να προσάγουν εις αυτήν τα επίσημα συμβόλαιά των δια την προμήθειαν πρώτων υλών ή λιπασμάτων, ως και παν αποδεικτικόν δια τας τιμάς τούτων έγγραφον, τα παρά της Τραπέζης της Ελλάδος θεωρούμενα δια την εξαγωγήν συναλλάγματος τιμολόγιά των και παν έτερον σχετικόν στοιχείον. Η Τεχνική Γνωμοδοτική Επιτροπή Λιπασμάτων έχει εν τούτοις την ευχέρειαν να λαμβάνη υπ’ όψιν της, κατά την κρίσιν της, και παν άλλο στοιχείον ενδεικτικόν των τιμών της διεθνούς αγοράς. (Αντί της σελ. 363) Σελ. 363(α) 189-49 Λιπάσματα 16.Δ.ε.11 Τα έξοδα βιομηχανοποιήσεως εξευρίσκονται βάσει των επισήμων βιβλίων των βιομηχανιών και του ελέγχου των δικαιολογητικών αυτών, ως και παντός ετέρου χρησίμου κατά την κρίσιν της Τεχνικής Γνωμοδοτικής Επιτροπής Λιπασμάτων στοιχείου, ως και τεχνικού ελέγχου. 3.Προς διευκόλυνσιν του έργου της Τεχνικής Γνωμοδοτικής Επιτροπής Λιπασμάτων, δύναται ο Υπουργός της Γεωργίας κατόπιν προτάσεώς της, να συνιστά ειδικάς Γνωμοδοτικάς Επιτροπάς Κοστολογήσεως δι’ αποφάσεών του, οριζουσών την συγκρότησίν των και τον καθ’ όλου τρόπον εργασίας των. Τα πορίσματα των ειδικών τούτων επιτροπών υποβάλλονται εις την Τεχνικήν Γνωμοδοτικήν Επιτροπήν Λιπασμάτων. Εις τας Επιτροπάς ταύτας χορηγείται αποζημίωσις ως αύτη εκάστοτε καθορίζεται δι’ αποφάσεως του Υπουργού της Γεωργίας εις βάρος του Κεντρικού Ταμείου Γεωργίας, Κτηνοτροφίας και Δασών. 4.Αι καθοριζόμεναι ως άνω τιμαί διαθέσεως των χημικών λιπασμάτων, νοούνται εν τω εργοστασίω ή εν ταις αποθήκαις εκφορτώσεως του εισαγωγέως εμπόρου. Άρθρ.6.-1.Πάς όστις θέτει εις κυκλοφορίαν εν τη χώρα τύπους συνθέτων και μικτών χημικών λιπασμάτων, παραγομένων εν τω τόπω, ή εισαγομένων εκ του εξωτερικού, μη προβλεπομένων υπό των κατά το 4 άρθρον Β.Δ/των, διώκεται κατ’ έγκλησιν των αρμοδίων Γεωργικών Αρχών, ή οιουδήποτε τρίτου, ή και αυτεπαγγέλτως υπό της αρμοδίας Εισαγγελικής Αρχής και τιμωρείται δια χρηματικής ποινής (1.000.000 έως 10.000.000 δραχμών), ή δια φυλακίσεως ενός έτους, ή και αμφοτέρων των ποινών τούτων, της χρηματικής ποινής καταλογιζομένης υπέρ του Κεντρικού Ταμείου Γεωργίας, Κτηνοτροφίας και Δασών. Δια των αυτών ποινών τιμωρείται και πας όστις πωλεί χημικά λιπάσματα πέραν των τιμών των καθοριζομένων δι’ αποφάσεων του Υπουργού της Γεωργίας, περί ων προβλέπει το άρθρ. 1. Καθ’ όμοιον τρόπον οι παραβάται του εδαφ. 2 του άρθρ. 3 του παρόντος Νόμου, τιμωρούνται δια χρηματικής ποινής ενός έως τριών εκατομμυρίων δραχμών. 2.Η μη συμμόρφωσις της εγχωρίου βιομηχανίας, ή οιουδήποτε εμπόρου προς τας διατάξεις του παρόντος άρθρου ή του εδαφ. 2 του άρθρ. 3 του παρόντος Νόμου, βεβαιουμένη υπό του Υπουργού της Γεωργίας, συνεπάγεται την δια Δ/τος εκδιδομένου προτάσει των Υπουργών Οικονομικών και Γεωργίας μείωσιν, ή και άρσιν της τυχόν υφισταμένης δασμολογικής ατελείας. Επί πλέον δε δύναται ο Υπουργός της Γεωργίας να άρη δια πέντε το πολύ έτη την άδειαν της εμπορίας ή βιομηχανίας χημικών λιπασμάτων, μετά γνώμην της Τεχνικής Γνωμοδοτικής Επιτροπής Λιπασμάτων. Σελ. 364(α) 189-50 Άρθρ.7.-Καταργούνται οι υπ’ αριθ. 562/1937 και 1112/1938 Α.Νόμοι και τα εις εκτέλεσιν τούτων Β.Δ/τα. Άρθρ.8.-(Αντικαθίσταται το εδάφ. 4 του άρθρ. 1 του Νόμ. 1274/1918 «περί τροποποιήσεως του Νόμ. 527/1914 «περί εμπορίας Χημικών Λιπασμάτων, ανωτ. αριθ. 2).